Tomaatit

Tomaatit (Lycopersicon) on koisokasvisuku, joka on aiemmin ollut käytössä taksonomiassa. Sen on kuvannut Philip Miller vuonna 1754. Tomaatit yhdistetään marjakoisojen (Solanum) sukuun ja nykyisin niitä pidetään yleensä sektiona Solanum sect. Lycopersicon.

Tomaattien tyyppilaji on Perusta kotoisin oleva vihanneslaji tomaatti eli vihannestomaatti (Solanum lycopersicum, syn. Lycopersicon esculentum) ja muita sukuun vietyjä lajeja ovat muun muassa galapagosintomaatti (Solanum cheesmaniae, syn. Lycopersicon cheesmaniae), Solanum peruvianum (syn. Lycopersicon peruvianum) ja herukkatomaatti (Solanum pimpinellifolium, syn. Lycopersicon pimpinellifolium).

Lähteet 

Koisot
Taksonomisesti vanhentuneet eliöryhmät